# Nyhedsbrev nr. 28



**29. november 2020**

**Kære VL-medlemmer!**

**Jeg skal endnu engang beklage at vi som følge af corona-pandemien var nødsaget til af aflyse alle årets arrangementer med undtagelse af februar-mødet med Claus Meyer.**

**Forretningsudvalget har været i kontakt med de tidligere aftalte foredragsholdere og kan derfor fremkomme med dette foreløbige program for 2021. Det understreges, at alt naturligvis er under forudsætning af at corona-situationen bedres:**

* **12/2.2021 (Clos des Roses) Generalforsamling og Christina Boutrup**
* **19/3.2021 (Mouratoglou) Thomas Vejlgård**
* **16/4.2021 (Manoir de l’Etang) Karsten Dybvad (bemærk venligst at der alene foreligger et foreløbigt tilsagn!!)**
* **17/9.2021 (Manoir de l’Etang) Ole Sønnichsen**
* **15/10.2021 (Clos des Roses) Henning Arp-Hansen**
* **12/11.2021 (Mouratoglou) Michael Ehrenreich (med ledsagere)**

**PS: Mouratoglou er det tidligere Beachcomber-hotel i Sophia Antipolis.**

**Det bemærkes, at mødet med Uwe Bergmann er udsat til 2022, idet MIPIM i Cannes, hvor Bergmann repræsenterer BIG, er udsat fra marts til juni 2021. Vi har ingen tradition for at afholde møder i VL-gruppen i juni måned, da mange af medlemmerne på dette tidspunkt er rejst mod nord.**

**Vi tager forbehold for ændringer som følge af corona-situationen!**

***VIGTIGT VEDRØRENDE FORRETNINGSUDVALGET:***

**Medlemssituationen i VL Côte d’Azur er dybt bekymrende! Vi har p.t. kun 37 medlemmer , hvortil kommer 4 kandidater. *Forretningsudvalget skal derfor indtrængende anmode medlemmerne om at skaffe nye medlemmer, idet VL-gruppen i modsat fald går en stille og rolig død i møde!* Forretningsudvalget vil på næste generalforsamling fremlægge forslag til ændringer af vedtægterne, således at der åbnes mulighed for en bredere medlemsskare, ligesom bestemmelsen om at kravet om deltagelse i mindst halvdelen af møderne vil blive foreslået modificeret**

**Formanden, Palle Ulstrup, ønsker at udtræde af forretningsudvalget på førstkommende generalforsamling. Dels har han nu været formand i 4 år og dels er han i færd med at sælge sit hus i Cotignac med henblik på sandsynligvis at flytte tilbage til Danmark. Michael Averhoff kan på grund af ny erhvervsaktivitet ikke påtage sig yderligere opgaver, Flemming Brøchner Petersen har tidligere været formand og Ole Kragh er helt nyvalgt medlem af forretningsudvalget. På førstkommende generalforsamling vil forretningsudvalget foreslå, at det i vedtægterne bliver klargjort, at formanden kun sidder 1 år ad gangen, og at der derfor indføres et rotationsprincip i forretningsudvalget. *Forretningsudvalget anmoder indtrængende om at medlemmerne melder sig som medlem af forretningsudvalget med pligt til at deltage i rotationen som formand!!!***

**Forretningsudvalget ønsker alle medlemmer en rigtig glædelig jul og et godt og lykkebringende nytår forhåbentligt uden COVID-19!**

**På vegne forretningsudvalget**

**Palle Ulstrup, fm.**